CELEX: 32019R1084
Language: ro
Date: 2019-06-25 00:00:00
Title: Regulamentul de punere în aplicare (UE) 2019/1084 al Comisiei din 25 iunie 2019 de modificare a Regulamentului (UE) nr. 142/2011 cu privire la armonizarea listei unităților, instalațiilor și operatorilor autorizați sau înregistrați și la trasabilitatea anumitor subproduse de origine animală și produse derivate (Text cu relevanță pentru SEE.)

26.6.2019   
               
               
                  RO
               
               
                  Jurnalul Oficial al Uniunii Europene
               
               
                  L 171/100
               
            
         REGULAMENTUL DE PUNERE ÎN APLICARE (UE) 2019/1084 AL COMISIEI
         din 25 iunie 2019
         de modificare a Regulamentului (UE) nr. 142/2011 cu privire la armonizarea listei unităților, instalațiilor și operatorilor autorizați sau înregistrați și la trasabilitatea anumitor subproduse de origine animală și produse derivate
         (Text cu relevanță pentru SEE)
         COMISIA EUROPEANĂ,
         având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (1), în special articolul 21 alineatul (5) litera (a), articolul 23 alineatul (3), articolul 41 alineatul (4), articolul 47 alineatul (2) și articolul 48 alineatul (2),
         întrucât:
         
                     (1)
                  
                  
                     Regulamentul (UE) nr. 142/2011 al Comisiei (2) stabilește normele de punere în aplicare a Regulamentului (CE) nr. 1069/2009, inclusiv cerințele privind documentele comerciale și trasabilitatea subproduselor de origine animală și a produselor derivate.
                  
               
                     (2)
                  
                  
                     În temeiul articolului 21 din Regulamentul (CE) nr. 1069/2009, fiecare transport de subproduse de origine animală și de produse derivate trebuie să fie însoțit în timpul transportării de un document comercial întocmit în conformitate cu modelul stabilit în anexa VIII la Regulamentul (UE) nr. 142/2011 și completat de către operator.
                  
               
                     (3)
                  
                  
                     Autoritatea competentă din statul membru de origine trebuie să notifice expedierea subproduselor de origine animală și a produselor derivate care fac obiectul articolului 48 alineatul (3) din Regulamentul (CE) nr. 1069/2009 autorității competente din statul membru de destinație prin intermediul sistemului informatic veterinar integrat (TRACES) introdus prin Decizia 2004/292/CE a Comisiei (3).
                  
               
                     (4)
                  
                  
                     În scopul efectuării unor controale oficiale eficiente la locul de destinație, operatorii implicați în expedierea transporturilor care fac obiectul articolului 48 alineatul (3) din Regulamentul (CE) nr. 1069/2009 ar trebui să poată să aleagă locuri de destinație doar din listele unităților și instalațiilor autorizate sau înregistrate care sunt integrate în TRACES și nu din listele operatorilor înregistrați care sunt și ei integrați în TRACES.
                  
               
                     (5)
                  
                  
                     Prin urmare, Regulamentul (UE) nr. 142/2011 ar trebui modificat pentru a include cerințe privind listele armonizate conținând unități și instalații autorizate sau înregistrate și pentru a prevedea faptul că listele armonizate și actualizate sunt introduse în TRACES sau accesibile prin TRACES. Ca atare, ar trebui adăugat un nou articol la capitolul VI din Regulamentul (UE) nr. 142/2011.
                  
               
                     (6)
                  
                  
                     Armonizarea listelor din TRACES sau accesibilitatea acestora prin TRACES poate reprezenta o sarcină administrativă pentru autoritățile competente din statele membre. Prin urmare, autoritățile competente ar trebui să dispună de o perioadă de tranziție adecvată pentru punerea în aplicare a noilor dispoziții.
                  
               
                     (7)
                  
                  
                     Articolul 30 din Regulamentul (UE) nr. 142/2011 nu ar trebui să se aplice în cazul deplasării specifice a subproduselor de origine animală și a produselor derivate între teritoriile Federației Ruse menționate la articolul 29 din regulamentul respectiv și în cazul tranzitului specific prin Croația al subproduselor de origine animală și al produselor derivate provenite din Bosnia și Herțegovina și destinate țărilor terțe menționate la articolul 29a din regulamentul respectiv. Cerințele specifice pentru circulație și tranzit stabilite la articolele menționate anterior prevăd un nivel adecvat de protecție a sănătății publice și animale și, prin urmare, permit o derogare de la includerea în liste a unităților și a instalațiilor de origine în TRACES.
                  
               
                     (8)
                  
                  
                     Prin urmare, articolul 30 din Regulamentul (UE) nr. 142/2011 ar trebui modificat în consecință.
                  
               
                     (9)
                  
                  
                     În temeiul articolului 21 alineatul (2) din Regulamentul (CE) nr. 1069/2009, operatorii trebuie să asigure faptul că subprodusele de origine animală și produsele derivate sunt însoțite în timpul transportului de un document comercial. Pentru a preveni utilizarea anumitor subproduse de origine animală și produse derivate în lanțul de producție al hranei destinate animalelor de fermă, activitățile comercianților înregistrați responsabili cu organizarea transportului ar trebui să fie clarificate și ar trebui să fie mai transparente în scopul efectuării controalelor oficiale. Modelul documentului comercial care trebuie să însoțească subprodusele de origine animală și produsele derivate menționate anterior ar trebui adaptat pentru a furniza informațiile necesare.
                  
               
                     (10)
                  
                  
                     Anumite subproduse de origine animală și produse derivate menționate la articolul 48 alineatul (3) din Regulamentul (CE) nr. 1069/2009 fac obiectul procedurilor de direcționare. Operatorii și autoritățile competente ar trebui să asigure faptul că, în cazul în care este necesară depozitarea, aceste subproduse de origine animală sau produse derivate ajung întotdeauna la o unitate de depozitare înregistrată în conformitate cu articolul 23 alineatul (1) litera (a) din Regulamentul (CE) nr. 1069/2009, la o unitate sau o instalație autorizată în conformitate cu articolul 24 alineatul (1) din regulamentul respectiv sau ajung la destinația stabilită la articolul 24 alineatul (1) litera (j) punctele (i)-(iv). Prin urmare, este necesar să se adapteze modelul de document comercial la cerințele prevăzute la articolul 48 alineatul (3) din Regulamentul (CE) nr. 1069/2009.
                  
               
                     (11)
                  
                  
                     Durata transportului între locul de origine și locul de destinație ar trebui să fie limitată la 15 zile lucrătoare pentru a asigura trasabilitatea transporturilor. În cazul în care un transport nu ajunge la locul de destinație în cursul unei astfel de perioade, toate autoritățile competente implicate trebuie să identifice imediat locul unde se află acel transport.
                  
               
                     (12)
                  
                  
                     Mai multe mărfuri noi fac obiectul comerțului între statele membre. Documentul comercial ar trebui revizuit pentru a include în mod corespunzător aceste noi produse.
                  
               
                     (13)
                  
                  
                     Prin urmare, anexa VIII la Regulamentul (UE) nr. 142/2011 ar trebui să fie modificată în consecință.
                  
               
                     (14)
                  
                  
                     Expedierea în alte state membre a subproduselor de origine animală și a produselor derivate menționate la articolul 48 alineatul (1) din Regulamentul (CE) nr. 1069/2009 este autorizată în prealabil de către autoritatea competentă a statului membru de destinație în baza unei cereri transmise de către operator. Anexa XVI la Regulamentul (UE) nr. 142/2011 stabilește un format standard pentru autorizarea expedierii de subproduse de origine animală și de produse derivate într-un alt stat membru. Acest format ar trebui modificat pentru a include informații privind destinația autorizată a produselor derivate și utilizatorii autorizați ai subproduselor de origine animală sau ai produselor derivate. Autorizarea respectivelor subproduse de origine animală și produse derivate într-un stat membru nu exclude refuzul unei astfel de expedieri de către autoritățile competente din alte state membre. Formatul standard de autorizare ar trebui introdus în TRACES și conectat electronic la documentul comercial utilizat pentru transportul autorizat de subproduse de origine animală sau de produse derivate, pentru a împiedica generarea documentului comercial fără un formular de cerere completat, aprobat de către autoritatea competentă de la locul de destinație.
                  
               
                     (15)
                  
                  
                     Anexa XVI la Regulamentul (UE) nr. 142/2011 ar trebui modificată în consecință.
                  
               
                     (16)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 142/2011 se modifică după cum urmează:
            
                        1.
                     
                     
                        se introduce următorul articol 20a:
                        
                           „Articolul 20a
                           Listele unităților, instalațiilor și operatorilor din statele membre
                           Autoritatea competentă a unui stat membru asigură faptul că listele actualizate conținând unitățile, instalațiile și operatorii, menționate la articolul 47 alineatul (1) primul paragraf din Regulamentul (CE) nr. 1069/2009, sunt:
                           
                                       (a)
                                    
                                    
                                       întocmite în conformitate cu specificațiile tehnice publicate pe site-ul de internet al Comisiei (*1);
                                    
                                 
                                       (b)
                                    
                                    
                                       fie introduse în TRACES, fie accesibile prin intermediul TRACES începând cu 31 octombrie 2021, cel târziu.
                                    
                                 
                        
                           (*1)  https://ec.europa.eu/food/sites/food/files/safety/docs/fs-animal-products-app-est-technical_spec_04032012_en.pdf”;"
                        
                     
                  
                        2.
                     
                     
                        la articolul 30, se adaugă următorul paragraf:
                        „Prezentul articol nu se aplică deplasării specifice a transporturilor de subproduse de origine animală provenind din Federația Rusă și având ca destinație Federația Rusă, astfel cum se menționează la articolul 29, și nici deplasării transporturilor de subproduse de origine animală și de produse derivate provenite din Bosnia și Herțegovina și destinate unor țări terțe, astfel cum se menționează la articolul 29a.”;
                     
                  
                        3.
                     
                     
                        la articolul 32, alineatul (7) se înlocuiește cu următorul text:
                        
                           „(7)   Operatorii transmit cererile de autorizare menționate la alineatul (6) în conformitate cu formatul standard prevăzut în anexa XVI capitolul III secțiunea 10 la prezentul regulament prin intermediul TRACES.”;
                        
                     
                  
                        4.
                     
                     
                        anexele VIII și XVI se modifică în conformitate cu anexa la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iunie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 300, 14.11.2009, p. 1.
         
            (2)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
         
            (3)  Decizia 2004/292/CE a Comisiei din 30 martie 2004 privind punerea în aplicare a sistemului TRACES și de modificare a Deciziei 92/486/CEE (JO L 94, 31.3.2004, p. 63).
      
      
         
            ANEXĂ
            Regulamentul (UE) nr. 142/2011 se modifică după cum urmează:
            
                        1.
                     
                     
                        în anexa VIII capitolul III, punctul 6 se modifică după cum urmează:
                        
                                    (a)
                                 
                                 
                                    la litera (f), punctele (iv)-(vii) se înlocuiesc cu următorul text:
                                    
                                                „(iv)
                                             
                                             
                                                numele și adresa unității sau a instalației de origine a materialului și numărul ei de autorizare sau de înregistrare atribuit în conformitate cu Regulamentul (CE) nr. 1069/2009 sau, dacă este cazul, în conformitate cu Regulamentele (CE) nr. 852/2004 (1), (CE) nr. 853/2004 (2) sau (CE) nr. 183/2005 (3) ale Parlamentului European și ale Consiliului, precum și natura și metoda de tratare, dacă este cazul;
                                             
                                          
                                                (v)
                                             
                                             
                                                numele, adresa și numărul de înregistrare al transportatorului materialului;
                                             
                                          
                                                (vi)
                                             
                                             
                                                numele și adresa unității sau a instalației de destinație și numărul de înregistrare sau de autorizare atribuit în conformitate cu Regulamentul (CE) nr. 1069/2009 sau, dacă este cazul, în conformitate cu Regulamentul (CE) nr. 852/2004 sau (CE) nr. 183/2005;
                                             
                                          
                                                (vii)
                                             
                                             
                                                în cazul transportului în containere, numărul complet de identificare a containerului („codul BIC”) emis în conformitate cu cerințele Biroului internațional pentru containere și transport intermodal (4);
                                             
                                          
                                                (viii)
                                             
                                             
                                                în cazul exportului de proteine animale prelucrate și de produse care conțin proteine animale prelucrate astfel cum sunt menționate în anexa IV la Regulamentul (CE) nr. 999/2001, statul membru de ieșire și punctul de control la frontiera de ieșire menționate în Decizia 2009/821/CE a Comisiei (5).”;
                                             
                                          
                              
                                    (b)
                                 
                                 
                                    se adaugă următoarea literă (i):
                                    
                                                „(i)
                                             
                                             
                                                Autoritatea competentă responsabilă de locul de destinație menționat la articolul 48 alineatul (3) al doilea paragraf din Regulamentul (CE) nr. 1069/2009 informează, în termen de 15 zile lucrătoare de la primirea informațiilor menționate la articolul 48 alineatul (3) primul paragraf din regulamentul în cauză, prin intermediul TRACES, autoritatea competentă din statul membru de origine cu privire la sosirea transportului.”;
                                             
                                          
                              
                                    (c)
                                 
                                 
                                    modelul de document comercial se înlocuiește cu următorul model:
                                    „Document comercial
                                    
                                    
                                       Pentru transportul în interiorul Uniunii Europene al subproduselor de origine animală și al produselor derivate care nu sunt destinate consumului uman, în conformitate cu Regulamentul (CE) nr. 1069/2009
                                    
                                    Textul imaginii
                                    
                                       UNIUNEA EUROPEANĂ
                                       Document comercial
                                       Partea I: Detalii privind transportul expediat
                                       I.1. Expeditor
                                       Numele
                                       Adresa
                                       Numărul de autorizare sau de înregistrare
                                       Codul poștal
                                       I.2. Numărul de referință al documentului
                                       I.2.a. Numărul de referință local
                                       I.3. Autoritatea competentă centrală
                                       I.4. Autoritatea competentă locală
                                       I.5. Destinatar
                                       Numele
                                       Adresa
                                       Codul poștal
                                       Numărul de autorizare sau de înregistrare
                                       Tel.
                                       I.6. Comerciant înregistrat
                                       Numele
                                       Numărul de înregistrare
                                       Adresa
                                       Codul poștal
                                       Stat membru
                                       I.7
                                       I.8. Țara de origine
                                       Codul ISO
                                       I.9. Regiunea de origine
                                       Codul
                                       I.10. Țara de destinație
                                       Codul ISO
                                       I.11. Regiunea de destinație
                                       Codul
                                       I.12. Locul de origine
                                       Unitatea
                                       Numele Numărul de autorizare sau de înregistrare
                                       Adresa
                                       Codul poștal
                                       I.13. Locul de destinație
                                       Unitatea
                                       Numele Numărul de autorizare sau de înregistrare
                                       Adresa
                                       Codul poștal
                                       I.14. Locul de încărcare
                                       I.15. Data plecării
                                       I.16. Mijloacele de transport
                                       Avion
                                       Vehicul rutier
                                       Identificare
                                       Vapor
                                       Altul
                                       Vagon de cale ferată
                                       I.17. Transportator
                                       Numele
                                       Adresa
                                       Codul poștal
                                       Numărul de autorizare sau de înregistrare
                                       Stat membru
                                       I.18. Descrierea produsului
                                       I.19. Codul produsului (codul NC)
                                       I.20. Cantitatea totală
                                    
                                    Textul imaginii
                                    
                                       I.21. Temperatura produselor
                                       I.22. Numărul de pachete
                                       Ambientală
                                       Refrigerat
                                       Congelat
                                       Temperatură controlată
                                       I.23. Numărul sigiliului, dacă este impus un sigiliu de autoritatea competentă, și numărul BIC de identificare a containerului
                                       I.24. Tipul de ambalaj
                                       I.25. Produse certificate pentru:
                                       Hrană pentru animale
                                       Uz tehnic
                                       utilizată la animale de companie
                                       Îngrășăminte organice/amelioratori ai solurilor
                                       Transportul face obiectul cerințelor Regulamentului (CE) nr. 999/2001.
                                       Ulei de pește/făină de pește de categoria 3 cu nivel sau niveluri excesive de dioxine și/sau de PCB-uri, destinate detoxificării în conformitate cu Regulamentul (UE) 2015/786.
                                       I.26.
                                       I.27. Tranzit prin state membre
                                       Stat membru Codul ISO
                                       Stat membru Codul ISO
                                       Stat membru Codul ISO
                                       I.28. Export
                                       Țară terță Codul ISO
                                       Punct de ieșire Codul
                                       I.29.
                                       I.30.
                                       I.31. Identificarea produselor
                                       Numărul de autorizare al unităților
                                       Specie
                                       Natura produsului
                                       Categorie
                                       Tip de tratament
                                       Unitate producătoare
                                       Numărul lotului
                                    
                                    Textul imaginii
                                    
                                       ȚARA
                                       Subproduse de origine animală/produse derivate care nu sunt destinate consumului uman
                                       II. Informații privind starea de sănătate
                                       II.a. Nr. de referință al certificatului
                                       II.b.
                                       Partea II: Declarație
                                       II.1. Declarația expeditorului
                                       Subsemnatul, declar că:
                                       II.1.1. informațiile care figurează în partea I sunt corecte;
                                       II.1.2. au fost luate toate măsurile de precauție necesare pentru evitarea contaminării subproduselor de origine animală sau a produselor derivate cu agenți patogeni și a contaminării încrucișate între diferite categorii.
                                       Observații
                                       Partea I:
                                       — Rubrica de referință I.1: Persoana fizică sau juridică care ordonă transportul indicat în documentul solicitat în baza Convenției privind Contractul de transport internațional de produse per rută (CMR).
                                       — Rubrica de referință I.5: Persoana fizică sau juridică căreia îi este destinat transportul.
                                       — Rubrica de referință I.6 [opțional, dacă este cazul]: Numele și adresa comerciantului înregistrat, numărul de înregistrare.
                                       — Rubricile de referință I.9 și I.11: dacă este cazul.
                                       — Rubricile de referință I.12, I.13: numărul de autorizare sau de înregistrare.
                                       În cazul:
                                       — produselor care fac obiectul articolului 48 alineatul (3) din Regulamentul (CE) nr. 1069/2009, numai o unitate de depozitare, incinerare sau coincinerare înregistrată în conformitate cu articolul 23 alineatul (1) litera (a); unei unități sau instalații autorizate în conformitate cu articolul 24 din Regulamentul (CE) nr. 1069/2009 sau, în cazul dejecțiilor animaliere, al fermei de destinație autorizate;
                                       — uleiului de pește sau al făinii de pește din categoria 3 destinate detoxificării în conformitate cu Regulamentul (UE) 2015/786, a se indica numărul de autorizare al instalației de destinație, în conformitate cu Regulamentul (CE)nr. 183/2005 sau cu Regulamentul (UE) 2015/786.
                                       — Rubrica de referință I.14: a se completa dacă diferă de I.1. și I.12.
                                       — Rubrica de referință I.17: numărul de înregistrare sau de autorizare al transportatorului efectiv. În cazul în care aceste informații sunt aceleași ca și cele de la rubrica I.6, se utilizează doar rubrica I.17.
                                       — Rubrica de referință I.23: în cazul transportului în container, numărul complet de identificare a containerului („codul BIC”) este obligatoriu.
                                       — Rubrica de referință I.25: uz tehnic: orice altă utilizare decât consumul animal sau îngrășăminte organice ori amelioratori ai solurilor ÎO/AS. Produsele tehnice nu pot fi utilizate în hrana pentru animale, în hrana pentru animale de companie sau în ÎO/AS.
                                       — Rubrica de referință I.31:
                                       Specia de animale: Pentru materialele de categoria 3 și produsele derivate din acestea destinate utilizării ca materii prime destinate producției de hrană pentru animale. A se selecta dintre următoarele: Aves, rumegătoare, Suidae, alte mamifere, Pesca, Mollusca, Crustacea, Insecta (specia, dacă este cazul), alte nevertebrate, specii mixte de nerumegătoare, specii mixte care includ rumegătoare.
                                       Natura produsului: Se introduce un produs ales din lista de mai jos: „subproduse apicole”, „produse din sânge”, „sânge”, „făină de sânge”, „reziduuri de digestie”, „conținut din tract digestiv”, „produse de ros pentru câini”, „făină de pește”, „subproduse aromatizante de origine animală”, „gelatină”, „jumări”, „piei”, „proteine hidrolizate”, „îngrășăminte organice/amelioratori ai solurilor”, „hrană pentru animale de companie”, „proteine prelucrate de origine animală”, „subproduse de origine animală pentru producția de hrană pentru animale de companie”, „hrană neprelucrată pentru animale de companie”, „grăsimi topite”, „compost”, „dejecții animaliere prelucrate”, „ulei de pește”, „produse lactate”, „produse din colostru”, „nămoluri rezultate din centrifugare sau separare în cadrul prelucrării laptelui”, „fosfat dicalcic”, „fosfat tricalcic”, „colagen”, „produse din ouă”, „ser de ecvidee”, „trofee de vânătoare”, „lână”, „păr”, „păr de porc”, „pene”, „subproduse de origine animală pentru prelucrare”, „produse derivate”, „făină de carne și de oase”, „cadavre”, „dejecții animaliere”, „produse derivate din grăsimi”, „glicerină”, „foste produse alimentare”, „deșeuri de catering”, „ulei alimentar uzat”, „piei tratate”, „medii de cultură”, „animale de companie moarte”, „ecvidee moarte”, „fostă hrană pentru animale”, „[natura SOA sau PD] amestecate cu deșeuri nepericuloase [cod EURAL]”, „ouă”, „subproduse de incubator”, „embrioni în ouă sau nu”.
                                    
                                    Textul imaginii
                                    
                                       ȚARA
                                       Subproduse de origine animală/produse derivate care nu sunt destinate consumului uman
                                       II. Informații privind starea de sănătate
                                       II.a. Nr. de referință al certificatului
                                       II.b.
                                       Categorie: A se specifica materialele de categorii 1, 2 sau 3.
                                       În cazul materialului de categoria 3 destinat utilizării ca hrană pentru animale, a se indica litera de la articolul 10 din Regulamentul (CE) nr. 1069/2009 care se referă la subprodusul de origine animală în cauză [de exemplu, articolul 10 litera (a), articolul 10 litera (b) etc.].
                                       În cazul materialului de categoria 3 destinat utilizării ca hrană neprelucrată pentru animale de companie, a se indica „3a”, „3b(i)” sau „3b(ii)” în funcție de menționarea subproduselor de origine animală la articolul 10 litera (a) sau la articolul 10 litera (b) punctul (i) ori punctul (ii) din Regulamentul (CE) nr. 1069/2009.
                                       În cazul pieilor și al produselor derivate din acestea, a se indica „3b(iii)” sau „3(n)” dacă subprodusele de origine animală sau produsele derivate sunt menționate la articolul 10 litera (b) punctul (iii) sau, respectiv, la articolul 10 litera (n) din Regulamentul (CE) nr. 1069/2009.
                                       Tip de tratament: Pentru pieile tratate a se indica tratamentul:
                                       „(a)” pentru pieile uscate;
                                       „(b)” pentru pieile sărate uscat sau umed timp de cel puțin 14 zile înainte de expediere;
                                       „(c)” pentru pieile sărate timp de șapte zile în sare de mare, cu un adaos de carbonat de sodiude 2 %.
                                       Pentru materialele de categoria 1 și 2, a se descrie metoda de prelucrare sau de transformare. A se indica metoda de prelucrare relevantă [a se alege o metodă de la 1 la 5 menționată în capitolul III sau o metodă alternativă menționată în capitolul IV din anexa IV la Regulamentul (UE) nr. 142/2011] sau metoda de prelucrare pentru dejecțiile animaliere prelucrate menționată în anexa XI la respectivul regulament și a se indica data la marcării GTH, după caz.
                                       Pentru materialele de categoria 3 destinate utilizării în hrana pentru animale, a se face trimitere la secțiunea corespunzătoare din anexa X la Regulamentul (UE) nr. 142/2011.
                                       Pentru produsele derivate obținute din materiale de categoria 3 destinate utilizării în hrana pentru animale, a se indica metoda standard de prelucrare relevantă [a se alege o metodă de la 1 la 7 menționată în capitolul III din anexa IV la Regulamentul (UE) nr. 142/2011 în cazul proteinelor animale prelucrate (PAP)], o metodă alternativă menționată în anexa IV capitolul IV în cazul însilozării sau a se descrie natura și metodele de tratament menționate în capitolul II din anexa X la Regulamentul (UE) nr. 142/2011.
                                       Uleiul de pește sau făina de pește destinate detoxificării se etichetează ca „ulei de pește sau făină de pește care are un nivel sau niveluri excesive de dioxine și/sau de PCB-uri în conformitate cu anexa I la Directiva 2002/32/CE, destinate detoxificării într-o unitate autorizată.”
                                       Numărul lotului: Se completează numărul lotului sau numărul crotaliei, după caz.
                                       Unitatea producătoare: în cazul PAP și al altor materii prime destinate producției de hrană pentru animale, a se indica instalația de prelucrare
                                       Partea II:
                                       — Semnătura trebuie să aibă o culoare diferită cea a textului tipărit.
                                       Semnătură
                                       Întocmit la la
                                       (locul) (data)
                                       (semnătura persoanei responsabile de locul de origine)
                                       (numele, cu majuscule)
                                    ”
                              
                  
                        2.
                     
                     
                        în anexa XVI capitolul III, secțiunea 10 se înlocuiește cu următorul text:
                        „Secțiunea 10
                        
                        
                           Formatul standard pentru cererile de anumite autorizări în cadrul schimburilor comerciale din interiorul Uniunii
                        
                        Operatorii informează autoritatea competentă din statul membru de origine și solicită autorității competente din statul membru de destinație autorizația de expediere a subproduselor de origine animală și a produselor derivate menționate la articolul 48 alineatul (1) din Regulamentul (CE) nr. 1069/2009, precum și a uleiului sau a făinii de pește produse din materiale de categoria 3 destinate detoxificării în conformitate cu următorul format din TRACES:
                        Textul imaginii
                        
                           Numărul de referință:
                           PAGINA 1/2
                           CERERE PENTRU AUTORIZAREA EXPEDIERII SUBPRODUSELOR DE ORIGINE ANIMALĂ ȘI A PRODUSELOR DERIVATE ÎNTR-UN ALT STAT MEMBRU[ARTICOLUL 48 DIN REGULAMENTUL (CE) NR. 1069/2009]
                           Numele și adresa solicitantului
                           Numărul de autorizare sau de înregistrare (2)
                           Numele și adresa locului sau a locurilor de origine
                           Numărul sau numerele de autorizare sau de înregistrare (2)
                           Numele și adresa expeditorului (1)
                           Numărul de autorizare sau de înregistrare (2)
                           Numele și adresa locului sau locurilor de destinație (3)
                           Numărul sau numerele de autorizare sau de înregistrare (3)
                           Subproduse de origine animală/produse derivate (4)
                           Material de categoria 1 care constă în:
                           (natura materialului)
                           Material de categoria 2 care constă în:
                           (natura materialului)
                           Făină de carne și de oase provenită din material de categoria 1
                           Grăsimi topite derivate din material de categoria 1
                           Făină de carne și de oase provenită din material de categoria 2
                           Grăsimi topite derivate din material de categoria 2
                           Ulei de pește sau făină de pește cu nivel sau niveluri excesive de dioxine și/sau de PCB-uri în conformitate cu anexa I la Directiva 2002/32/CE, destinate detoxificării într-o unitate autorizată
                           Utilizare preconizată (4)
                           Eliminare ca deșeu
                           Prelucrare
                           Ardere
                           Incinerare sau coincinerare în unități sau instalații autorizate pentru SOA
                           Aplicare pe sol
                           Transformare în biogaz
                           Compostare
                           Unitate pentru activități intermediare
                           Hrană pentru animale de companie (5)
                           Producție de biomotorină sau de alți biocombustibili
                           Pentru hrănirea (6):
                           Pentru fabricarea următoarelor produse derivate (7) (2):
                           Pentru detoxificare într-o unitate autorizată (2)
                           A se preciza cantitatea de subproduse de origine animală/produse derivate (volumul sau masa) (2) (8):
                        
                        Textul imaginii
                        
                           Numărul de referință:
                           PAGINA 2/2
                           CERERE PENTRU AUTORIZAREA EXPEDIERII SUBPRODUSELOR DE ORIGINE ANIMALĂ ȘI A PRODUSELOR DERIVATE ÎNTR-UN ALT STAT MEMBRU[ARTICOLUL 48 DIN REGULAMENTUL (CE) NR. 1069/2009]
                           În cazul făinii de carne și de oase și al grăsimii topite:
                           Materialele au fost prelucrate în conformitate cu următoarea metodă (9):
                           Materialele au fost marcate cu GTH.
                           Speciile de origine (informațiile trebuie să corespundă cu indicarea speciilor în DOCOM/CD) (12):
                           În cazul uleiului de pește destinat detoxificării, metoda de prelucrare:
                           Subsemnatul, declar că informațiile de mai sus sunt corecte.
                           [Semnătura: numele, data și coordonatele de contact: telefon, fax (după caz), e-mail]
                           Decizia autorității competente din statul membru de destinație (10):
                           Expedierea transportului este:
                           refuzată.
                           acceptată.
                           acceptată sub rezerva aplicării sterilizării sub presiune (metoda 1) a materialelor și a marcării GTH.
                           acceptată sub rezerva următoarelor condiții de expediere (2):
                           Prezenta autorizație este valabilă până la (11)
                           (Data, ștampila și semnătura autorității competente)
                           Observații:
                           A se completa documentul cu litere MAJUSCULE.
                           (1) A se completa, dacă expeditorul este diferit de solicitant.
                           (2) A se completa, dacă este cazul.
                           (3) În cazul transporturilor în vrac la mai multe locuri de destinație, solicitantul trebuie să pună la dispoziția UVL toate detaliile privind diferitele locuri de destinație. Dimensiunea casetei poate fi extinsă pentru a include toate datele necesare. Numărul locurilor de destinație multiple este supus deciziei autorității competente, responsabilă de locul (locurile) de destinație.
                           (4) A se bifa, după caz.
                           (5) În cazul hranei pentru animale de companie produsă cu material de categoria 1, importat din țări terțe, menționat la articolul 8 litera (c) din Regulamentul (CE) nr. 1069/2009.
                           (6) A se specifica în conformitate cu articolul 18 din Regulamentul (CE) nr. 1069/2009.
                           (7) A se specifica utilizările preconizate, cum ar fi pentru fabricarea de blănuri, îngrășăminte organice/amelioratori ai solurilor, taxidermie etc.
                           (8) A se specifica. În cazul ecvideelor moarte, a se indica numărul transponderului (microcip), dacă este disponibil, sau numărul unic de identificare pe viață, astfel cum este definit la articolul 2 litera (o) din Regulamentul (UE) 2015/262 al Comisiei, astfel cum se indică în documentul de identificare.
                           (9) A se specifica una dintre metodele de prelucrare menționate în anexa IV capitolul III sau capitolul IV din Regulamentul (UE) nr. 142/2011.
                           (10) Pentru autoritatea competentă: bifați, după caz.
                           (11) Introduceți data expirării autorizației.
                           (12) DOCOM: document comercial în format TRACES/DC: document comercial
                        ”
                  
               (1)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).
            
               (2)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
            
               (3)  Regulamentul (CE) nr. 183/2005 al Parlamentului European și al Consiliului din 12 ianuarie 2005 de stabilire a cerințelor privind igiena hranei pentru animale (JO L 35, 8.2.2005, p. 1).
            
               (4)  https://www.bic-code.org/identification-number
            
               (5)  Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (JO L 296, 12.11.2009, p. 1).